मनाङले जित्यो जेसिज कप
विभागीय टोली एपीएफ क्लबलाई २–१ ले पराजित गर्दै मनाङ–मस्र्याङदी क्लबले प्रथम इ–प्लानेट जेसिज कप राष्ट्रिय फुटबलको उपाधि जितको छ । सोमबार क्याम्पाचौरमा सम्पन्न फाइनलमा दुवै गोल सुजल श्रेष्ठले गरेका थिए । 
चितवन — विभागीय टोली एपीएफ क्लबलाई २–१ ले पराजित गर्दै मनाङ–मस्र्याङदी क्लबले प्रथम इ–प्लानेट जेसिज कप राष्ट्रिय फुटबलको उपाधि जितको छ । सोमबार क्याम्पाचौरमा सम्पन्न फाइनलमा दुवै गोल सुजल श्रेष्ठले गरेका थिए । खेलको १९ औं मिनेटमा सुजलले पहिलो गोल गर्दै मनाङलाई अग्रतामा दिलाए । ४० औं मिनेटमा अन्जन विष्टको पासमा सुजलले दोस्रो गोल गर्दै टोलीलाई पहिलो हाफमै बलियो स्थितिमा राखेका थिए । दर्शकको साथ पाएको एपीएफबाट हरि कार्कीले ६४ औं मिनेटमा गोल गरेर टोलीलाई खेलमा फर्काउने प्रयास गरेका थिए । मनाङले ३ लाख ५० हजार र एपीएफले १ लाख ७५ हजार रुपैयाँ पुरस्कार जिते । प्लेर अफ द म्याच एपीएफका हरि कार्की भए । उनले ५ हजार पाए । मनाङका दिनेश थापा मगरले उत्कृष्ट गोलरक्षक भए । उनले १० हजार जित । सर्वाधिक गोलकर्ता र उत्कृष्ट खेलाडी मनाङका सुजल श्रेष्ठ भए । उनले २० हजार पाए । स्पर्धा नारायणगढ जेसिजको आयोजनामा भएको हो । 